આ સંદર્ભમાં ગ્રીનરીપ્રેમી અને ગ્રીનરી માટે વષોર્થી લડી રહેલા સામાજિક કાર્યકર નિખિલ દેસાઈએ મિડ-ડે LOCALને કહ્યું હતું કે ‘હિન્દુ કૉલોની પાસે આવેલા BN વૈદ્ય ગાર્ડનના ચિલ્ડ્રન્સ ઝોનમાં અનેક સમસ્યાઓ છે. એના પર ધ્યાન આપવાને બદલે નગરસેવિકા તેમની નામના માટે બાળકો રમી પણ ન શકે એવી રમતનાં સાધનો ઇન્સ્ટૉલ કરી રહ્યાં છે. આમ કામની નહીં પરંતુ ન વપરાતી વસ્તુઓમાં ફન્ડ વાપરવામાં આવી રહ્યું છે. આ ગાર્ડનમાં બાળકો માટે ફક્ત એક જ હીંચકો છે, બાકીના બધા હીંચકાઓનાં ફક્ત સ્ટૅન્ડ લાગેલાં છે જેના પર કોઈ હીંચકા છે જ નહીં. ત્રણમાંથી એક સ્લાઇડની હાલત એટલી ખરાબ છે કે બાળકો એના પર ચડી શકે નહીં અને જો ચડી પણ જાય તો ઈજાગ્રસ્ત થવાની પૂરેપૂરી શક્યતા છે. એ સિવાય બેસવા માટેની બેન્ચ પણ તૂટેલી છે અને અન્ય સ્લાઇડ જે તૂટેલી હાલતમાં છે એ કાઢીને સાઇડમાં મૂકી દેવામાં આવી છે.’